钦定古今图书集成/明伦汇编/官常典/第602卷 > 吕升
## 钦定古今图书集成/明伦汇编/官常典/第602卷 > 吕升

按《绍兴府志》：“升字升章，山阴人。洪武中乡贡，典教溧
阳，以荐擢江西佥事，号有风裁。永乐戊子，改山西，境
多虎患，升为檄告神，虎即就捕，以忧去。后复改福建
佥事，按部至建宁，螟害稼，升仰天祝之，雷雨骤作，螟
尽死。宣德初，迁大理少卿。升两为会试同考，所举皆
一时名士。年七十致仕，至九十二卒。”